
EUROOPAN YHTEISÖJEN KOMISSIO

Bryssel 22.4.2003

KOM(2003) 192 lopullinen

 
Ehdotus:

NEUVOSTON PÄÄTÖS

Euroopan yhteisön ja Sveitsin valaliiton maataloustuotteiden kauppaa koskevassa
sopimuksessa perustetun maatalouden sekakomitean työryhmien kokoonpanoa 
ja tehtäviä koskevasta yhteisön kannasta

Ehdotus:

NEUVOSTON PÄÄTÖS

Euroopan yhteisön ja Sveitsin valaliiton maataloustuotteiden kauppaa koskevalla
sopimuksella perustetun maatalouden sekakomitean työjärjestyksen 
hyväksymistä koskevasta yhteisön kannasta

(komission esittämät)

Ehdotus:
NEUVOSTON PÄÄTÖS
Euroopan yhteisön ja Sveitsin valaliiton maataloustuotteiden kauppaa koskevassa
sopimuksessa perustetun maatalouden sekakomitean työryhmien kokoonpanoa 
ja tehtäviä koskevasta yhteisön kannasta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom 
 ja erityisesti sen 5 artiklan 2 kohdan ensimmäisen alakohdan,
ottaa huomioon komission ehdotuksen 
,
sekä katsoo seuraavaa:
(1) Euroopan yhteisön ja Sveitsin valaliiton maataloustuotteiden kauppaa koskeva sopimus (jäljempänä 'maataloussopimus') tuli voimaan 1 päivänä kesäkuuta 2002.

(2) Maataloussopimuksen 6 artiklalla perustetaan maatalouden sekakomitea, jonka tehtävänä on huolehtia sopimuksen hallinnasta ja valvoa sen moitteetonta täytäntöönpanoa.

(3) Maataloussopimuksen 6 artiklan 7 kohdassa määrätään, että sekakomitea muodostaa sopimuksen liitteiden hallintaa varten tarvitsemansa työryhmät.

(4) Yhteisön on määriteltävä työryhmien kokoonpanoa ja niiden tehtävien hyväksymistä koskeva kantansa, joka on vahvistettava sekakomiteassa,

ON PÄÄTTÄNYT SEURAAVAA:
Ainoa artikla
Euroopan yhteisön ja Sveitsin valaliiton maataloustuotteiden kauppaa koskevan sopimuksen 6 artiklalla perustetussa sekakomiteassa vahvistettava, työryhmien kokoonpanoa ja niiden tehtävien hyväksymistä koskeva yhteisön kanta perustuu tämän päätöksen liitteenä olevaan luonnokseen sekakomitean päätökseksi.
Tehty Brysselissä

Neuvoston puolesta

Puheenjohtaja
LIITE


Ehdotus:
Euroopan yhteisön ja sveitsin valaliiton maataloustuotteiden 
kauppaa koskevalla sopimuksella perustetun maatalouden 
sekakomitean päätös nro 2/2003
työryhmien kokoonpanosta ja
niiden tehtävien hyväksymisestä
KOMITEA, joka
ottaa huomioon Euroopan yhteisön ja Sveitsin valaliiton maataloustuotteiden kauppaa koskevan sopimuksen (jäljempänä 'sopimus') ja erityisesti sen 6 artiklan 7 kohdan,
sekä katsoo, että kyseinen sopimus tuli voimaan 1 päivänä kesäkuuta 2002,
ON PÄÄTTÄNYT SEURAAVAA:
Ainoa artikla
Muodostetaan sopimuksen mukaisesti seuraavat työryhmät:
· kasvinsuojelun työryhmä,
· eläinten ruokinnan työryhmä,
· siemenalan työryhmä,
· viinialan tuotteiden työryhmä,
· tislattujen alkoholijuomien työryhmä,
· luonnonmukaisten tuotteiden työryhmä,
· hedelmien ja vihannesten työryhmä,
· SAN- ja SMM-työryhmä,
· juusto- ja jogurttialan työryhmä,
· laajentumisen työryhmä.
Näiden työryhmien tehtävät esitetään tämän päätöksen liitteessä.
Tehty
Maatalouden sekakomitean puolesta
LIITE
Kasvinsuojelun työryhmä,
Sopimuksen (liitteen 4) perusta
Kasvinsuojelua koskevassa liitteessä 4 oleva 10 artikla
Työryhmän tehtävät 3, 5, 8 ja 10 artiklan mukaisesti
· arvioida kasvinsuojelutoimenpiteitä koskevan lainsäädännön muutosten vaikutuksia sopimuksen liitteeseen 4 mahdollisen muutoksen ehdottamiseksi asiaa koskeviin lisäyksiin (3 artikla);
· ehdottaa asiaa koskevien parhaiden käytänteiden perusteella, kuinka suurelle prosenttiosuudelle kasvien lähetyksistä tehdään rajalla kasvintarkastus pistokokein, ja ehdottaa tämän prosenttiosuuden alentamista (5 artikla);
· ehdottaa menettelyä rajalla tehtäville lisätarkastuksille (8 artikla);
· tarkastella kaikkia liitteeseen 4 ja sen täytäntöönpanoon liittyviä kysymyksiä; tarkastella säännöllisesti sopimuspuolten sisäisen lainsäädännön kehittymistä ja laatia ehdotuksia liitteen 4 lisäysten mukauttamista ja ajan tasalle saattamista varten.
Eläinten ruokinnan työryhmä
Sopimuksen (liitteen 5) perusta
Eläinten ruokintaa koskevassa liitteessä 5 oleva 11 artikla.
Työryhmän tehtävät 11 artiklan mukaisesti
· tarkastella kaikkia liitteeseen 5 ja sen täytäntöönpanoon liittyviä kysymyksiä; 

· tarkastella säännöllisesti sopimuspuolten sisäisen lainsäädännön kehittymistä;

· laatia ehdotuksia liitteen 5 lisäysten mukauttamista ja ajan tasalle saattamista varten.

Siemenalan työryhmä
Sopimuksen (liitteen 6) perusta
Siemenalaa koskevassa liitteessä 6 oleva 9 artikla.
Työryhmän tehtävät 5, 8 ja 9 artiklan mukaisesti
· tekniset neuvottelut niiden seikkojen arvioimiseksi, joihin lajikkeen hyväksyntä perustuu; yhteistyö lajikeluetteloon merkitsemisen alalla (5 artikla);

· sopimuspuolten alueella toteutettavat vertailukokeet (8 artikla);

· kaikki liitteeseen 6 ja sen täytäntöönpanoon liittyvät kysymykset; tarkastella säännöllisesti sopimuspuolten sisäisen lainsäädännön kehittymistä ja laatia ehdotuksia liitteen 6 lisäysten mukauttamista ja ajan tasalle saattamista varten (9 artikla).

Viinialan tuotteiden työryhmä
Sopimuksen (liitteen 7) perusta
Viinialan tuotteiden kauppaa koskevassa liitteessä 7 oleva 27 artikla.
Työryhmän tehtävät 27 artiklan mukaisesti
· Työryhmä tutkii säännöllisesti sopimuspuolten sisäisen lainsäädännön kehittymistä liitteen 7 soveltamisalaan kuuluvilla aloilla.

· Se laatii sekakomitealle toimitettavia ehdotuksia liitteen 7 lisäysten mukauttamiseksi ja ajan tasalle saattamiseksi ja tarvittaessa ehdotuksia itse liitteen mukauttamiseksi.

Tislattujen alkoholijuomien työryhmä
Sopimuksen (liitteen 8) perusta
Nimitysten vastavuoroista tunnustamista ja suojaa tislattujen alkoholijuomien ja maustettujen viinipohjaisten juomien alalla koskevassa liitteessä 8 oleva 17 artikla.
Työryhmän tehtävät 17 artiklan mukaisesti
· Työryhmä tarkastelee kaikkia liitteen 8 täytäntöönpanoon liittyviä kysymyksiä.

· Se voi laatia sekakomitealle toimitettavia suosituksia liitteen 8 tavoitteiden saavuttamisen edistämiseksi ja tarvittaessa ehdotuksia itse liitteen mukauttamiseksi.

Luonnonmukaisten tuotteiden työryhmä
Sopimuksen (liitteen 9) perusta
Luonnonmukaisella tuotantotavalla tuotettuja maataloustuotteita ja elintarvikkeita koskevassa liitteessä 9 oleva 8 artikla.
Työryhmän tehtävät 8 artiklan mukaisesti
1. Sopimuksen 6 artiklan 7 kohdan nojalla perustettu luonnonmukaisten tuotteiden työryhmä, jäljempänä 'työryhmä', tarkastelee kaikkia tähän liitteeseen ja sen täytäntöönpanoon liittyviä kysymyksiä.
2. Työryhmä tarkastelee säännöllisesti sopimuspuolten sisäisen lainsäädännön kehittymistä tämän liitteen kattamilla aloilla. Sen vastuulla on erityisesti:
· sopimuspuolten lainsäädännön yhdenmukaisuuden varmistaminen sen lisäämiseksi lisäykseen 1;

· tarvittaessa suositusten antaminen komitealle sellaisten soveltamista koskevien yksityiskohtaisten sääntöjen lisäämiseksi tämän liitteen lisäykseen 2, joilla varmistetaan tässä liitteessä tarkoitetun lainsäädännön täytäntöönpanon johdonmukaisuus;

· suositusten antaminen komitealle tämän liitteen soveltamisalan laajentamiseksi 2 artiklan 1 kohdassa tarkoitettujen tuotteiden lisäksi muihin tuotteisiin.

Hedelmien ja vihannesten työryhmä
Sopimuksen (liitteen 10) perusta
Hedelmien ja vihannesten kaupan pitämisen vaatimustenmukaisuuden tarkastamisen tunnustamista koskevassa liitteessä 10 oleva 6 artikla.
Työryhmän tehtävät 6 artiklan mukaisesti
1.
Sopimuksen 6 artiklan 7 kohdan mukaisesti perustettu hedelmien ja vihannesten työryhmä käsittelee kaikkia tähän liitteeseen ja sen täytäntöönpanoon liittyviä kysymyksiä. Se tarkastelee säännöllisin väliajoin sopimuspuolten sisäisen lainsäädännön kehittymistä tämän liitteen soveltamisalaan kuuluvilla aloilla.
2.
Se laatii erityisesti tämän liitteen lisäyksen mukauttamista ja ajan tasalle saattamista koskevia ehdotuksia, jotka se antaa komitean käsiteltäviksi.
3.
Se voi pyytää apua ulkopuolisilta asiantuntijoilta, jos tämä on tarpeen sen tehtävien suorittamiseksi. 
Juusto- ja jogurttialan työryhmä
Sopimuksen (liitteiden 2 ja 3) perusta
Liite 2 (yhteisön myönnytykset) siltä osin, kuin se koskee jogurtteja, ja liitteessä 3 (juustoja koskevat myönnytykset) oleva 3–5 kohta.
Työryhmän tehtävät
· arvioida markkinaolosuhteita sekä juuston ja maitotuotteiden vastavuoroista kauppaa;
· arvioida säännöllisesti ja vastavuoroisesti lakien ja hallinnollisten määräysten kehittymistä ja taata säännöllinen tiedonvaihto;
· tarkastella kiintiöiden jakamisjärjestelmää juuston ja jogurtin osalta;
· laatia suosituksia kauppaa koskevien menettelyjen helpottamiseksi ja tarvittaessa tehdä ehdotuksia sekakomitealle.
SAN- ja SMM-työryhmä
Sopimuksen perusta
Yhteinen julistus maataloustuotteiden ja elintarvikkeiden maantieteellisten merkintöjen ja alkuperänimitysten suojasta (sopimuksen lisäys D).
Työryhmän tehtävät
Edellä mainitun julistuksen mukaisesti sopimuspuolet määräävät alkuperänimitysten ja maantieteellisten merkintöjen vastavuoroista suojaa koskevien määräysten sisällyttämisestä sopimukseen. Tämän tulisi tapahtua, kun asetuksen (ETY) N:o 2081/92 17 artiklan (yksinkertaistettu menettely) soveltaminen on saatu päätökseen yhteisössä sen nykyisessä kokoonpanossa. Sekakomitealle annetaan sillä välin säännöllisesti tietoa sopimuspuolten asiaa koskevien toimien edistymisestä. 

Näin ollen ehdotetaan koeluonteisen työryhmän perustamista alkuperänimitysten ja maantieteellisten merkintöjen vastavuoroista suojaamista varten. Kyseinen SAN- ja SMM-työryhmä tarkastelee kaikkia alkuperänimitysten ja maantieteellisten merkintöjen vastavuoroisen suojaamisen täytäntöönpanoon liittyviä kysymyksiä ja takaa kyseisen täytäntöönpanon edellyttämän tiedonvaihdon. 

Laajentumisen työryhmä
Sopimuksen perusta
Sopimuksen 11 ja 16 artikla.
Työryhmän tehtävät
Tämä väliaikainen työryhmä on perustettu tarkastelemaan Euroopan unionin laajentumisen vaikutuksia, jotta sopimukseen voidaan tehdä laajentumisen vuoksi mahdollisia mukautuksia, ja antamaan suosituksia sekakomitealle. Tämä koskee erityisesti maataloustuotteiden kahdenväliseen kauppaan kohdistuvia vaikutuksia, tariffimyönnytyksiä koskevia liitteitä (liitteet 1–3), kaupan teknisten esteiden vähentämistä koskevia liitteitä (liitteet 3–10 
) sekä kaikkien muiden sellaisten toimenpiteiden muotoilua, joita on toteutettava laajentumisen huomioon ottamiseksi kahdenvälisissä maatalousalan suhteissa.
Ehdotus:
NEUVOSTON PÄÄTÖS
Euroopan yhteisön ja Sveitsin valaliiton maataloustuotteiden kauppaa koskevalla
sopimuksella perustetun maatalouden sekakomitean työjärjestyksen 
hyväksymistä koskevasta yhteisön kannasta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom 
 ja erityisesti sen 5 artiklan 2 kohdan ensimmäisen alakohdan,
ottaa huomioon komission ehdotuksen 
,
sekä katsoo seuraavaa:
(5) Euroopan yhteisön ja Sveitsin valaliiton maataloustuotteiden kauppaa koskeva sopimus (jäljempänä 'maataloussopimus') tuli voimaan 1 päivänä kesäkuuta 2002.

(6) Maataloussopimuksen 6 artiklalla perustetaan maatalouden sekakomitea, jonka tehtävänä on huolehtia sopimuksen hallinnasta ja valvoa sen moitteetonta täytäntöönpanoa. 

(7) Maataloussopimuksen 6 artiklan 4 kohdassa määrätään, että sekakomitea vahvistaa työjärjestyksensä. 

(8) Yhteisön on määriteltävä työjärjestyksen hyväksymistä koskeva kantansa, joka on vahvistettava sekakomiteassa,

ON PÄÄTTÄNYT SEURAAVAA:
Ainoa artikla
Euroopan yhteisön ja Sveitsin valaliiton maataloustuotteiden kauppaa koskevan sopimuksen 6 artiklalla perustetussa sekakomiteassa vahvistettava työjärjestyksen hyväksymistä koskeva yhteisön kanta perustuu tämän päätöksen liitteenä olevaan luonnokseen sekakomitean päätökseksi.
Tehty Brysselissä

Neuvoston puolesta

Puheenjohtaja
LIITE


Ehdotus:
Euroopan yhteisön ja sveitsin valaliiton maataloustuotteiden 
kauppaa koskevalla sopimuksella perustetun maatalouden 
sekakomitean päätös nro 1/2003
sekakomitean työjärjestyksen hyväksymisestä
KOMITEA, joka
ottaa huomioon Euroopan yhteisön ja Sveitsin valaliiton maataloustuotteiden kauppaa koskevan sopimuksen (jäljempänä 'sopimus') ja erityisesti sen 6 artiklan 4 kohdan,
sekä katsoo, että kyseinen sopimus tuli voimaan 1 päivänä kesäkuuta 2002,
PÄÄTTÄÄ HYVÄKSYÄ SEURAAVAN TYÖJÄRJESTYKSEN:
1 artikla
Puheenjohtaja
Sekakomitean puheenjohtajana toimivat vuorottain, kalenterivuoden kerrallaan, Euroopan yhteisö ja Sveitsin valaliitto, jäljempänä 'osapuolet'. 

2 artikla
Sihteeristö
Puheenjohtaja toimii samalla komitean sihteeristönä. Puheenjohtaja toimittaa valtuuskuntien päälliköille sihteeristön toiminnasta vastaavan henkilön nimen ja yhteystiedot.
3 artikla
Kokoukset
1.
Puheenjohtaja vahvistaa valtuuskuntien päällikköjä kuultuaan kokousten ajankohdan ja paikan. 

2.
Mikäli valtuuskunnan päällikkö pyytää ylimääräisen kokouksen pitämistä, puheenjohtaja kutsuu kokouksen koolle 30 päivän kuluessa siitä, kun pyyntö on vastaanotettu.
3.
Komitean kokoukset eivät ole julkisia, ellei toisin päätetä.
4 artikla
Valtuuskunnat
1.
Ennen kutakin kokousta valtuuskuntien päälliköt ilmoittavat puheenjohtajalle valtuuskuntansa kokoonpanon. 

2.
Osapuolet nimittävät valtuuskuntiensa päälliköt, jotka toimivat kokousten ulkopuolella yhteyshenkilöinä kaikissa sopimukseen liittyvissä asioissa.
3.
Komitea voi kutsua valtuuskuntiin kuulumattomia henkilöitä kokouksiinsa antamaan tietoja määrätyistä aiheista.
5 artikla
Kirjeenvaihto
Kaikki komitean puheenjohtajalle osoitettu ja puheenjohtajan laatima kirjeenvaihto lähetetään komitean sihteeristölle. Sihteeristö toimittaa jäljennöksen kaikesta sopimukseen liittyvästä kirjeenvaihdosta valtuuskuntien päälliköille ja Sveitsin edustustolle Euroopan unionissa sekä Euroopan komissiolle.
6 artikla
Kokousten esityslista
1.
Puheenjohtaja laatii kunkin kokouksen alustavan esityslistan. Alustava esityslista on toimitettava valtuuskuntien päälliköille viimeistään 15 arkipäivää ennen kokouksen alkamista.
Alustava esityslista käsittää ne kohdat, jotka puheenjohtajaa on vähintään 21 päivää ennen kokouksen alkamista pyydetty ottamaan esityslistalle. Kohtia ei oteta alustavalle esityslistalle, ellei niihin liittyviä asiakirjoja ole tarvittaessa toimitettu puheenjohtajalle viimeistään esityslistan lähettämispäivänä.

2.
Sekakomitea hyväksyy valtuuskuntien päällikköjen yhteisellä sopimuksella esityslistan kunkin kokouksen alussa. Muita kuin esityslistaehdotuksessa olevia asioita voidaan valtuuskuntien päälliköiden suostumuksella ottaa esityslistalle.
3.
Puheenjohtaja voi valtuuskuntien päälliköiden suostumuksella lyhentää 1 kohdassa mainittuja määräaikoja jonkin erityistapauksen vaatimusten huomioon ottamiseksi.
7 artikla
Pöytäkirjat
1.
Sihteeristö laatii kunkin kokouksen pöytäkirjaluonnoksen. Luonnoksessa mainitaan tehdyt päätökset, laaditut suositukset ja hyväksytyt päätelmät. Pöytäkirjaluonnos on annettava komitean hyväksyttäväksi. Puheenjohtaja, sihteeri ja sen osapuolen, joka ei ole puheenjohtaja, valtuuskunnan päällikkö allekirjoittavat pöytäkirjan sen jälkeen kun se on hyväksytty. Kumpikin osapuoli säilyttää alkuperäiskappaleen pöytäkirjasta.
2.
Pöytäkirjaluonnos on laadittava 10 työpäivän kuluessa kokouksen pitämisestä ja toimitettava komitean hyväksyttäväksi 9 artiklan mukaisella kirjallisella menettelyllä. Mikäli kirjallista menettelyä ei saada päätökseen, komitea hyväksyy pöytäkirjan seuraavassa kokouksessaan.
8 artikla
Asiakirjojen hyväksyminen
1.
Sopimuksen 6 ja 12 artiklassa tarkoitetut komitean päätökset ja suositukset laaditaan nimillä 'päätös' ja 'suositus', ne numeroidaan juoksevasti ja niihin merkitään hyväksymispäivämäärä sekä asiaviittaus.

2.
Komitean päätökset ja suositukset varustetaan puheenjohtajan, komitean sihteerin ja sen osapuolen, joka ei ole puheenjohtaja, valtuuskunnan päällikön allekirjoituksella.
3.
Kumpikin osapuoli voi päättää kaikkien komitean hyväksymien asiakirjojen julkaisemisesta. 

9 artikla
Kirjallinen menettely
1.
Komitean asiakirjat voidaan hyväksyä kirjallisella menettelyllä, mikäli molemmat valtuuskuntien päälliköt niin sopivat.
2.
Kirjallisen menettelyn noudattamista ehdottava osapuoli toimittaa asiakirjaluonnoksen toiselle osapuolelle. Toinen osapuoli ilmoittaa vastauksessaan, hyväksyykö se luonnoksen, ehdottaako se luonnokseen muutoksia tai vaatiiko se lisäpohdinta-aikaa. Mikäli luonnos hyväksytään, se viimeistellään 8 artiklan mukaisesti.
10 artikla
Kulut
Kumpikin osapuoli vastaa komitean kokouksiin osallistumisesta aiheutuvista kuluistaan.
11 artikla
Luottamuksellisuus
Komitean neuvottelut ovat luottamuksellisia.
12 artikla
Työryhmät
Työryhmät toimivat sen komitean valtuuttamina, jolle niiden on toimitettava kirjallinen selonteko kustakin kokouksestaan. Selonteko on toimitettava komitean sihteeristölle, joka toimittaa sen valtuuskuntien päälliköille. Työryhmät eivät voi tehdä päätöksiä, mutta ne voivat laatia komitealle osoitettuja suosituksia.
Kunkin työryhmän avustajina toimii osapuolten edustajia, joiden lukumäärästä ja henkilöllisyydestä osapuolten on päätettävä.
Tehty
Maatalouden sekakomitean puolesta
Puheenjohtaja


Sen osapuolen, joka ei ole puheenjohtaja, valtuuskunnan päällikkö


Komitean sihteeristö
SÄÄDÖKSEEN LIITTYVÄ RAHOITUSSELVITYS
Politiikan ala: Eräiden yhteisön politiikkojen ulkoiset osat
Toimet: Kansainväliset maataloussopimukset



Toimenpiteen nimi: Euroopan yhteisön ja sveitsin valaliiton maataloustuotteiden kauppaa koskevassa sopimuksessa perustetun maatalouden sekakomitean täytäntöönpano

1.
BUDJETTIKOHDAT: A‑7030, A‑7031, A‑7032, A‑7040, A‑7005, A‑01100
2.
NUMEROTIEDOT
2.1
Toimenpiteen kokonaismäärärahat (B osa): milj. euroa maksusitoumusmäärärahoina
Ei rahoitusta
2.2
Toimenpiteen soveltamisaika: 1.1.2003–31.12.2010
2.3
Monivuotinen kokonaismenoarvio:
c)
Henkilöstö- ja muiden hallintomenojen kokonaisvaikutus rahoitukseen (ks. 7.2 ja 7.3 kohta)
MSM/MM
2003

367 200
2004

367 200
2005

367 200
2006

367 200
2007

367 200
2008

367 200
2009

367 200
2010

367 200

c YHT.
2003
2004
2005
2006
2007
2008
2009
2010

MSM
367 200
367 200
367 200
367 200
367 200
367 200
367 200
367 200

MM
367 200
367 200
367 200
367 200
367 200
367 200
367 200
367 200

2.4
Yhteensopivuus ohjelmasuunnitelman ja rahoitusnäkymien kanssa
2.5
Vaikutukset tuloihin

X
Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat).

3.
BUDJETTITIEDOT
Menolaji
Uusi
EFTA osallistuu
Ehdokasmaat osallistuvat
Rahoitus-näkymien otsake

Pakoll.
JM/EI-JM
KYLLÄ
EI
EI
nro 8

4.
OIKEUSPERUSTA
Perustamissopimuksen 133 artikla yhdessä 300 artiklan kanssa

5.
KUVAUS JA PERUSTELUT
5.1
Tarkoitus
Yhteisön toiminnan tarve: EY:n ja Sveitsin valaliiton maataloustuotteiden kauppaa koskevalla sopimuksella (jäljempänä 'sopimus'), joka tuli voimaan 1. kesäkuuta 2002 (4. huhtikuuta 2002 tehty neuvoston ja komission päätös 2002/309/EY, Euratom, EYVL L 114, 30.4.2002), perustetaan maatalouden sekakomitea, jonka tehtävänä on ennen kaikkea huolehtia sopimuksen hallinnasta ja valvoa sen moitteetonta täytäntöönpanoa.
5.2
Suunnitellut toimet ja yhteisön rahoitustukea koskevat yksityiskohtaiset säännöt
Sekakomitean on vahvistettava työjärjestyksensä, kokoonnuttava säännöllisesti täyttääkseen sopimuksen hallintatehtävänsä ja tehtävä yhteisesti sovittavia päätöksiä kaikista sen toimivaltaan kuuluvista kysymyksistä.
Työjärjestys ei sisällä mitään velvoitteita kokousten säännöllisyydestä, mutta on määrättävä komitean kokoontumisesta vähintään kerran vuodessa sekä sopimuksen liitteissä määrättyjen eri työryhmien kokouksista.
5.3
Toteutusta koskevat yksityiskohtaiset säännöt
Maatalouden ja terveys- ja kuluttaja-asioiden pääosastot hallinnoivat toimia suoraan oman henkilöstönsä ja/tai asiantuntijoiden avulla.
6.
RAHOITUSVAIKUTUKSET
6.1
Kokonaisrahoitusvaikutus, B osa (koko ohjelmakaudeksi): ei tiedossa
6.2.
Toimenpidekohtainen kustannuslaskelma, B osa (koko ohjelmakaudeksi): ei tiedossa
7.
VAIKUTUKSET HENKILÖSTÖÖN JA HALLINTOMENOIHIN
7.1.
Vaikutus henkilöstöön
Toimen laji
Toimenpiteen hallinnointiin tarvittava nykyinen ja/tai uusi henkilöstö
Yht.
Tehtävän kuvaus


Vakinaisten toimien määrä
Väliaikaisten toimien määrä



PO AGRI Virkamiehet tai väliaikaiset toimihenkilöt
A
B
C
0,5

1

0,2

0,5

1

0,2
Sekakomitean ja sen eri työryhmien kokousten valmistelu ja seuranta, erityisesti sekakomitean päätöksentekoa edeltävien neuvoston päätösten valmistelu.

PO SANCO
A
B
C
0,5

1

0,2

0,5

1

0,2
Sekakomitean ja sen eri työryhmien kokousten valmistelu ja seuranta, erityisesti sekakomitean päätöksentekoa edeltävien neuvoston päätösten valmistelu.

Muu henkilöstö





Yhteensä
3,4

3,4


7.2
Henkilöstön taloudellinen kokonaisvaikutus
Henkilöstön laji
Määrä euroina
Laskutapa

Virkamiehet

Väliaikaiset toimihenkilöt
108 000 * 3,4 =
367 200
PO BUDG:n määrittämät keskimääräiset vakiokustannukset

Muu henkilöstö



Yhteensä
367 200


Määrät vastaavat 12 kuukauden kokonaismenoja.
7.3
Muut toimesta johtuvat hallintomenot
Budjettikohta

(numero ja nimike)
Määrä euroina
Laskutapa

Kokonaismääräraha (osasto A7)
A0701 – Virkamatkat
A07030 – Kokoukset
A07031 – Pakolliset komiteat
A07032 – Ei-pakolliset komiteat
A07040 – Konferenssit
A0705 – Selvitykset ja kuulemiset
20 000
Seminaarit, tutkimukset, tiedotus, erityistarkastusta koskevat pyynnöt maataloussopimuksen ja komitean työjärjestyksen mukaisesti

Tietojärjestelmät (A-5001/A-4300)



Muut menot - A osa



Yhteensä
20 000


Määrät vastaavat 12 kuukauden kokonaismenoja.
Sopimuksen 17 artiklassa määrätään, että sopimus tehdään aluksi seitsemäksi vuodeksi siten, että se on voimassa kalenterivuosina 2002–2010. Myös vuosi 2010 on tarpeen ottaa huomioon alkukaudesta laadittavassa arviossa ja toimen todennäköistä uudelleen aloittamista varten.
I
Yhteensä vuodessa (7.2 + 7.3)
II
Toimen kesto
III
Toimen kokonaiskustannukset (I x II)
€ 387 200

8 vuotta
€ 3 097 600

Henkilöstö- ja hallintotarpeet katetaan toimenpiteen hallinnosta vastaavalle pääosastolle myönnetyistä varoista vuotuisen talousarvion puitteissa.
8.
SEURANTA JA ARVIOINTI
8.1
Seurantajärjestelmä
Vuotuinen toimintakertomus, pöytäkirjat kustakin komitean kokouksesta
8.2
Arvioinnin yksityiskohtaiset säännöt ja arviointijaksot
Maatalouden pääosasto raportoi säännöllisesti Sveitsin kanssa toteuttamistaan kahdenvälisistä toimista erityisesti ulkosuhteiden pääosastolle ja neuvoston EFTA-työryhmälle sekä komission vuotuisten toimintakertomusten yhteydessä. Näin ollen sekakomitean ja sen työryhmien toimintaa tarkastellaan säännöllisesti ja niiden toimintaa mukautetaan tarvittaessa.
Sopimus tehdään aluksi seitsemäksi vuodeksi. Sen voimassaoloa jatketaan sen jälkeen määrittämättömäksi ajaksi, ellei jompikumpi osapuolista toisin ilmoita. Sopimuksen toimivuutta arvioidaan ennen sen mahdollista uusimista.
9.
PETOSTEN TORJUNTATOIMET
EI OLE

�	EYVL L 114, 30.4.2002, s. 1.


�	EYVL C …, …, s. …


�	Liitteessä 11 olevat elävien eläinten ja eläintuotteiden kauppaan sovellettavia eläinten terveyttä ja kotieläinjalostusta koskevat toimenpiteet kuuluvat eläinlääkintäalan sekakomitealle.


�	EYVL L 114, 30.4.2002, s. 1.


�	EYVL C …, …, s. …







 

